Զավեն Առաքելյանը նույն ձայնագրության մեջ նշում է, որ ավագանու անդամների ընդհանուր թվի առնվազն 1/3-ը կարող են ներկայացել քաղաքապետին անվստահություն հայտնելու որոշման նախագիծ` դրանում ներառելով ավագանու այն անդամի անուն-ազգանունը, որին նախաձեռնող խումբը առաջարկում է որպես քաղաքապետի թեկնածու: Քաղաքապետին անվստահություն հայտնելու մասին որոշման նախագիծը ներկայացնելուց հետո 36 ժամվա ընթացքում նախաձեռնության խմբի մեջ չմտնող ավագանու անդամների ընդհանուր թվի 1/3-ը, այսինքն՝ մեկ այլ 1/3, կարող է ներկայացնել քաղաքապետի թեկնածու: «Քաղաքապետին անվստահություն հայտնելու մասին որոշման նախագիծը ներկայացնելուց հետո երրորդ աշխատանքային օրը՝ ժամը 10:00-ին, օրենքի ուժով հրավիրվում է ավագանու նիստ, որում գաղտնի քվեարկությամբ որոշվում է քաղաքապետին անվստահություն հայտնելու հարցը: Քաղաքապետին անվստահություն է հայտնվում, եթե առաջադրված թեկնածուն կամ թեկնածուներից մեկը ստանում է ավագանու անդամների ընդհանուր թվի ձայների մեծամասնությունը: Այսինքն՝ 33 ձայն, 1/3-ն էլ 22-ն է»,- մանրամասնում է իրավաբանական վարչության պետը: